Mama Aku Ingin Pulang

Mama Aku Ingin Pulang adalah album pasca kematian pertama penyanyi rock Indonesia, Nike Ardilla yang diterbitkan pada tahun 1995. Ini kerana album ini dikeluarkan selepas beberapa hari pemergian beliau akibat maut dalam kemalangan jalan raya pada 19 Mac 1995 yang lalu. Lagu-lagu didalam album ini adalah merupakan koleksi lagu-lagu yang tidak diterbitkan sewaktu hayat beliau disebabkan permintaan penyanyi ini sendiri ketika itu.

Single 
Mama Aku Ingin Pulang
 Lagu ini sebenarnya sudah pun dirakamkan disekitar tahun 1993 dengan judul awalnya bertajuk Ingin Pulang. Namun kerana pihak penerbit yang inginkan lagu ini tampak lebih komersial lalu ditukarkan menjadi Mama Aku Ingin Pulang. Khabarnya Nike Ardilla pernah sempat menolak untuk merakamkan lagu ini pada awalnya ketika itu disebabkan lirik dan melodinya yang terlalu sendu. Namun kerana pihak penerbit lagu sudah terikat dengan kontrak, maka beliau harus juga menyiapkan proses rakaman lagu ini. Selesai sesi rakaman, beliau pun meminta kepada pihak penerbit agar lagu ini tidak diterbitkan dan tidak dimuatkan ke dalam album baharunya ketika itu. Permintaannya itu ditunaikan lalu lagu ini terus diberikan kepada penyanyi Poppy Mercury. Sesudah pemergiannya, barulah lagu ini diterbitkan didalam sebuah album yang menggunakan judul yang sama. 

Mengapa Harus Berpisah 
 Manakala secara rasminya lagu Mengapa Harus Berpisah hasil ciptaan Papa T. Bob ini merupakan lagu rakaman yang terakhir sekali yang dirakamkan oleh Nike Ardilla sepanjang hayatnya. Ini kerana menurut keterangan pencipta lagu ini sendiri, lagu ini telahpun dirakam sekitar seminggu sebelum diva rock terkenal itu terlibat dalam kemalangan jalan raya lalu meninggal dunia pada 19 Mac 1995.

Senarai runut

Rujukan

Album Nike Ardilla
Album 1995